## El secretari autonòmic de Relacions Institucionals, Santiago Lumbreras, es reunix amb representants de la Càtedra de Transparència i Gestió de Dades de la Universitat Politècnica de València

*** Destaca el treball conjunt amb la UPV “per a fomentar la transparència i la reutilització de dades”**

El secretari autonòmic de Relacions Institucionals i Participació, Santiago Lumbreras, acompanyat del director general de Transparència i Participació, José Tárrega, ha mantingut una reunió amb representants de l’Observatori de Dades Obertes i Transparència i de la Càtedra de Transparència i Gestió de Dades de la Universitat Politècnica de València (UPV), reunió en la qual també ha participat el director de l’Institut Universitari de Matemàtica Pura Aplicada, José Manuel Calabuig.

Després de la trobada, el secretari autonòmic de Relacions Institucionals i Participació, Santiago Lumbreras, ha destacat el treball conjunt amb la UPV “per a fomentar la transparència i la reutilització de dades”, eines essencials en “un govern obert als ciutadans i ciutadanes valencians”.

La Generalitat col·labora amb la UPV a través del conveni que fomenta activitats en matèria de transparència, accés a la informació pública, bon govern, dades obertes i integritat institucional, una col·laboració que compta amb 65.000 euros.

Fecha: 20/09/2023